JUMAL KÕNELEB
Tere ja tere tulemast meiega Jumala Sõna juurde!
Loodetavasti oled saanud neist saadetest midagi.
Meil Joyga on olnud tore. Oleme saanud ka palju positiivset tagasisidet.
See on olnud eriti tore. Kui ka sul on kommentaare, julgustust
või kriitikat, siis saada see TV7 aadressil.
Ka palvesoove võib saata ja me palvetame Joyga meeleldi.
Kas ma võin anda ühe tunnistuse? See tuli nüüd küll spontaanselt.
Kas ma võin rääkida ühest toredast e-kirjast, mille saime sel nädalal?
Üks inimene on vaadanud algusest peale meie saateid
ja alguses ta saatis mulle kirja, rääkides oma elu paljudest raskustest
ja väljakutsetest ning küsis: "Kas Jumal on tõesti hea ja tahab tema elu
reaalsel tasandil puudutada? Kas Jumal tõesti aitab argiasjades?"
Kui ta aga jätkas saadete vaatamist, kirjutas ta uuesti.
Ta rääkis: "Tead, Joy, ma olen nii kaua soovinud omale uut kööki.
Mu köök on vana ja ma tahaksin nii väga uut,
aga mul on väike sissetulek ja raha ei jää kunagi üle.
Kas arvad, et Jumalalt võiks paluda sellist asja nagu köök?"
Meie kodus on sama projekt ja Jumal on aastate jooksul
täitnud kõik meie vajadused just selles valdkonnas.
Oleme pidanud palvetama kõikide asjade eest, mööblist alates.
Issand on palve kaudu täitnud me vajadused kõikide tubade mööbli osas.
Julgustasin siis teda ja leppisime kokku paluda Isalt Jeesuse nimel uut kööki.
Ja siis täname Teda ja usume, et Ta on hea ja tahab konkreetselt aidata.
Sel nädalal sain ma e-kirja, milles ta kirjutab:
"Joy, ma sain usku ja lootust ja julgesin uurida
mida selline uus köök maksaks. Meil käis mees, kes mõõtis kõik üle.
Võtsin eri firmade hinnapakkumised ja märkasin, et see polnudki nii kallis,
kui olin arvanud. Märkasin, et mul on nii palju sääste,
et ma ei peagi laenu võtma. Ja nüüd mul ongi uus köök!
See oli minu jaoks imeline asi!" Just selline on Jumal!
Ta on hea ja tahab meile konkreetseid asju ja head.
Täiesti tavalises argipäevas. Minu meelest on naise jaoks uus köök
suur asi! Köök on nii tähtis! - Sul oleks ka vaja uut kööki!
Mõelge naised - uus köök! Palvetame kõik uut kööki, jess!
See on üks julgustav tunnistus.
Neid positiivseid kirju on tulnud palju. Aitäh nende kõikide eest!
Ja aitäh kõigile vaatamast ning kirju saatmast.
Olge rohkelt õnnistatud!
Aga meil on head ka tänasele uuele vaatajale.
Oleme mitmes saates rääkinud sellest,
et Jumala Sõna on seeme.
Nagu see tore avokaadoseeme Joy käes.
Ühes seemnes on potensiaal terve avokaadopuu kasvuks. Selles ka.
Samuti oleme rääkinud, et Jumala Sõna on seeme
ja seda oma südamesse külvates võid Jeesuse tähendamissõnul kanda
kolmekümne-, kuuekümne- või sajakordset saaki.
Oleme rääkinud palju Sõnast, mida Jumal räägib.
Täna aga räägime sellest, mida meie räägime.
Tähendamissõnas külvajast toob Jeesus välja kolm maapinda,
mis ei kandnud vilja ja neist me rääkisime eelmises osas.
Võib olla me ei saanud sõnumist aru ja see läheb meist täielikult mööda
või me küll innustume Sõnast,
aga ei jaksa sellest kinni hoida ja see ei kanna vilja.
Või argielu ja elatise mured toovad meie ellu umbrohtu
ja see ei kanna vilja.
Aga sellega on seotud üks väga tähtis, et Jumala Sõna võiks kanda vilja
kolmekümne-, kuuekümne- või sajakordselt.
Üksnes maapinnast ei piisa! Üks asi on veel.
See on see, mida meie räägime.
Mida sina räägid ja mida mina räägin.
Ka meie sõnad avaldavad meie elule mõju. Lausa radikaalselt.
Mitte ainult Jumala Sõna. Ka meie sõnad.
Üsna julge väide. - Kas Piibel ka niimoodi ütleb?
Kas Piibel tõesti ütleb nii? Kas loen? - Lase tulla!
Õpetussõnad 18:21
"Surm ja elu on keele võimuses,
ja kes seda armastab, saab süüa selle vilja".
5 Moosese 39:19 ütleb nii:
"Ma kutsun täna tunnistajaiks teie vastu taeva ja maa:
ma olen pannud su ette elu ja surma, õnnistuse ja needuse.
Vali nüüd elu, et sina ja su sugu võiksite elada".
Vanas Testamendis ütleb Jumal, et Ta paneb meie ette elu ja surma
õnnistuse ja needuse.
Ja kui Jumal paneb meie ette elu ja surma,
mis siis määrab, kas tuleb elu või surm? Meie keel.
Sest Piibli järgi on meie keele võimuses elu ja surm.
Mitte selles mõttes keelel, vaid meie sõnadel.
See on üsna metsik, aga oluline sõnum, et meie elu oleks hea.
See mida me räägime, määrab üsna palju.
Kas loen veel mõne? See on nii tähtis, samas ka üsna raske teema.
Õpetussõnad 12:18 "Mõni paiskab sõnu otsekui mõõgapisteid".
Sõnad võivad olla nagu mõõgapisted.
Nagu ütlesidki - keele võimuses on elu ja surm.
Me võime rääkida surmavaid sõnu, selliseid mõõgapisteid.
"Aga tarkade keel on terviseks".
Psühholoogidena me teame, kui palju meie sõnad mõjutavad näiteks lapsi
ja kui tähtis on, et me räägime neile koolis head.
Me räägime julgustavalt, ütleme, et oled tähtis ja oled imeline;
ütleme: hästi, hästi! Ja me püüame panustada sellesse, et öelda rohkem
positiivseid ja julgustavaid sõnu, mis justkui ehitavad seda last.
Ehitab selle lapse enesetunnet ja annab jõudu ja usku enesesse.
Tarkade keel on ravim.
Igaüks, keda on koolis narritud või tööl ahistatud, iga selline inimene...
Näiteks kui sina oled olnud kiusatav, siis tead,
kui palju sõnad võivad haavata - palju rohkem, kui löögid.
Lugesin ühe kiusatu sõnu, et lööke oleks olnud kergem taluda.
Sõnad löövad palju sügavamale,
kui need on meelega vastikult ja teist haavata soovides öeldud.
Mitmed on koolikiusamisest lausa traumeerunud.
Sõnadest. On oluline mõista, kui tähtis on kuulata Jumala juttu,
aga väga tähtis on jälgida ka oma juttu.
Sellel, mida me ise ütleme, on väga suur mõju.
Sõnad loovad elu või surma. Õnnistust või needust.
Õpetussõnad 15:4 "Keele mahedus on elupuu".
Mahe keel mõjub elustavalt nii minu elus kui mu lähedaste elus.
"Aga selle valelikkus murrab vaimu".
Õpetussõnad 10:19 "Kus on palju sõnu, seal ei puudu üleastumine".
Seda ma mõistan. Kui palju rääkida, eriti vihasena,
siis tulevad suust just need sõnad, mida ei tahaks.
Olen pidanud õppima panema suule otsekui kleeplinti
ja teatud olukordades teadlikult vait olema, sest ma tean,
et nüüd on mu süda täis seda, mida siin ei peaks olema.
Kui ma nüüd suu lahti teen, siis sealt tulevad vastikud,
haavavad ussisõnad.
"Kus on palju sõnu, seal ei puudu üleastumine,
aga kes talitseb oma huuli, on mõistlik".
Õpetussõnad 17:27 "Kes oma sõnu peatab, on arukas,
ja mõistlik mees on külmavereline".
On iseenesestmõistetav, et kristlastena me peaksime elama sellele vastavalt.
Me peaksime rääkima üksteisest ja ka iseenesest head.
See on asja üks külg. See on väga tähtis,
et võiksime austada Jumalat, mitte vastupidi.
Aga rääkides tõotuste saamisest ja Jumala Sõnas lubatu täitumisest elus,
ei piisa, nagu ma algul ütlesin, üksnes maapinnast.
Siin lillepotis on hea maapind, aga vaja on ka õigesti rääkida.
Kas võime juba edasi minna või oli sul veel midagi lisada? - Ei.
Toon ühe näite. Kui Jumal tahab kinnitada mu usku oma armastusse
ja ma tahan tõesti kasvada Jumala armastuses,
siis see on mu igatsus, mis on mu südamel,
aga kui ma räägin kogu aeg muud - et Jumal ei armasta mind ikkagi.
Olgu, kord ma kuulsin, et Jumal ütles, et Ta armastab mind,
aga vaevalt küll, et see nii on. Ma olen nii vilets.
Ja võib-olla ütled, et mina ei saa millegiga hakkama, olen vilets.
Siis ma räägin tõe vastu, sest Jumala Sõna on tõde.
Tõde on see, et Ta armastab meid kõiki sama palju.
Pole vahet, kas oled päästetud, sest Ta suri meie eest,
kui me kõik olime alles patused. Ta armastab meid kõiki.
Me ei saa tugevaks ega kasva mõnel Jumalariigi alal,
kui me samal ajal räägime sellele vastu.
See murendab meie usku ja selles valdkonnas me ei kasva.
Ma ei saa kasvada Jumala armastuses ja rääkida samas selle vastu.
Ma ei saa kasvada tervenemise osas, kui kogu aeg kardan ja räägin,
et ma jään kindlasti nüüd sellesse ja teise tõppe. See on fakt.
Siinkohal üks eriti hea näide selle kohta, mis mind puudutas,
kui seda esmakordselt kuulsin.
Ma ei tea, kui hästi te Piiblit tunnete, aga Iisraeli rahvas
pääses Egiptuse orjusest ja Jumal viis nad tõotatud maale.
Aga see põlvkond, kelle Jumal tahtis sinna viia, ei pääsenud sinna,
vaid suri kõrbes ega julgenud vallutada tõotatud maad.
Oma ebausu tõttu jäid nad kõrbe
ja ekslesid veel 40 aastat, samuti surres seal kõrbes.
Jumala Sõna uurides on huvitav lugeda selle rahva juttu.
Mida nad enese kohta rääkisid Egiptusest ära minnes?
Leiame neid korduvalt ütlemas sama asja.
2Moosese 14:11 "Kas ei olnud siis Egiptuses haudu,
et tõid meid kõrbe surema?"
2Moosese 14:12 "Eks see just olegi, mis me rääkisime sulle Egiptuses,
öeldes: "Jäta meid rahule, et võiksime teenida egiptlasi!
Sest meil on parem egiptlasi teenida kui kõrbes surra”.
Kas me ei ütelnud juba Egiptuses, et jäta meid rahule."
2Moosese 16:3 "Ja Iisraeli lapsed ütlesid neile:
Oleksime ometi võinud surra Issanda käe läbi Egiptusemaal,
kus me istusime lihapottide juures,
kus me sõime leiba kõhud täis!" No see muide polnud nii.
"Teie aga olete meid toonud siia kõrbesse, et kogu seda kogudust nälga suretada.”
Ja selliseid kirjakohti on veel mitmeid.
Jumal lubas viia nad tõotatud maale ja see oli Tal ka kavas -
Jumala plaan selle rahva ja põlvkonna jaoks oli imeline.
Unelmate maa lausa. Nagu Jumal ütleks mulle:
"Jan sul on imeline tulevik ees, mul on imeline plaan su jaoks!"
Nagu Tal sinugi jaoks on!
Aga kunagi ei leia sa neid rahvana ütlemas: "Me pääseme sinna!
Me usaldame Sind, Jumal! Näeb küll kõrbe moodi välja ja ongi seda,
aga Issand, me usaldame, et Sina viid meid tõotatud maale."
Aga nemad ütlesid algusest peale: "Me sureme siia kõrbe!"
"Miks sa, Mooses, tõid meid siia kõrbe? Me sureme siin kõrbes!"
Ja kuidas nende käsi käis? Nad surid seal kõrbes.
Nad suridki kõrbes.
Nad ei pääsenud tõotatud maale.
Mitte seetõttu, et Jumal poleks tahtnud neid tõotatud maale viia;
mitte selle pärast, et see polnud Jumala plaan.
Nad ise rääkisid endale oma saatuse. Keele võimuses on elu ja surm.
Milline kurb lugu. Me ei saa selles kuidagi Jumalat süüdistada.
Jaakobus oli Jeesuse vend, eks ole?
Jaakobus ja Jeesus on kasvanud koos.
Seetõttu on huvitav lugeda, mida Jaakobus kirjutab,
kuna ta on veetnud ka argipäevad kodus koos Jeesusega.
Ja Jaakobus kirjutab sellel meie suu sõnade teemal üsna otse.
Jaakobuse 3:1 "Ärgu püüdku paljud teie seast, mu vennad, saada õpetajaiks!
Te teate ju, et meie osaks on teistest karmim kohtuotsus."
On vaja jälgida, mida me õpetame. Issand, anna jõudu ja tarkust!
Me kõik eksime paljus. Kui keegi ei eksi kõnes,
siis on ta täiuslik ja suudab ohjeldada ka kogu ihu.
Kui me paneme aga hobusele päitsed pähe,
et ta oleks meile kuulekas, siis me juhime kogu hobust.
"Ennäe, ka suuri ja rajutuulte aetud laevu
juhitakse väikese tüüriga sinna, kuhu tüürimees tahab."
Nagu päitsed hobuse peas
või laeva tüür, mis on päris pisike võrreldes kogu laevaga.
"Nõnda on ka keel väike ihuliige, aga kiitleb suurte asjade üle.
Ennäe kui väike tuli süütab suure metsa!"
Siit loeme, et keel juhib samal kombel nagu laeva tüür või hobuse päitsed.
Meie keel juhib meie elulaeva.
Kui märkad, et su elulaev ei lähe soovitud suunas,
et midagi on valesti,
tundub, et sõidan kogu aeg karile, ikka ja jälle. Miks ma olen karil?
Siis mõtle järgi, kas su tüür juhib sind avamerele,
kuhu Jumal tahaks,
kas su keel juhib sind lubadustesse,
kas Jumala tõotuste päike paistab sinu kohal
ja kas sa räägid oma suuga neid asju? Meie keel juhib.
Nii on Jeesus õpetanud Jaakobust.
Siin on konkreetselt näha, kuidas meie jutt mõjutab meie elu.
Mul endal on sellega seoses hea näide. Kas räägin selle?
Meie kooli õpilaste ja oma lastega seoses mõistsin,
et kui ma tahan näha muutusi nende eludes, siis pean rääkima seda,
mida ma tahan näha.
Kui keskendun negatiivsele ja kritiseerin lapsi:
"Miks sa teed seda jälle? Miks seda, miks toda?"
Kui rõhutan halba külge, siis ma ei saa neis head vilja näha.
Me võime alati näha head, kõik võivad näha head teistes ja endas.
Kui räägime seda head, siis hea saab tugevamaks
ja halb jääb hea varju.
See on väga tähtis mõnest Jumala tõotusest kinni haarates.
Räägi sellele vastavalt! See ei tähenda, et valuhetkel muud öeldes
kaotad kohe selle lubatu. See ei käi sellist arvestust pidi.
Kui aga soovid, et hea vili kasvaks su elus,
siis räägi sellele vastavalt, mitte sellele vastu.
Markuse evangeeliumis räägib Jeesus viigipuust
ja sellest, et me võiks rääkida kasvõi mäele ja see liiguks.
Markuse 11:23 "Tõesti, ma ütlen teile, kes iganes ütleb tollele mäele:
Kerki ja kukuta end merre!” ega kõhkle oma südames,
vaid usub, et see, mis ta räägib, sünnib, siis see saabki talle!"
Selles kirjakohas ei räägita ainult usust asjade juhtumise tingimusena,
vaid siin rõhutatakse kaks korda seda, mida me räägime.
Kui ta ütleks sellele mäele ja usuks öeldusse, siis see sünnib.
Sa ei saa käia usus, pidada kinni Jumala lubadustest
ja näha neid täitumas, kui räägid samal ajal ebausu sõnu.
Ja kui vahel räägidki, siis ütle: "Ma tühistan need sõnad Jeesuse nimel!"
Ja räägid jälle edasi usku julgustavaid ja ehitavaid sõnu.
Ja siis märkad korraga, nagu Joy ütles,
et sa ei sõidagi enam karide suunas.
Pääsed edasi headesse vetesse.
Sinu keel, sinu sõnad juhivad su elu.
Räägi siis endale head. Räägi endale Jumala Sõna.
Räägi endale Jumala lubadusi lausa häälega ja pea neist kinni.
Palvetame.
Kui sa soovid oma ellu muutust, siis muuda oma kõneviisi ja sõnavara.
See on parim viis alustada.
Tänan, Issand, et Sa õnnistad täna iga vaatajat.
Juhata meid kõiki ja pane valvur me suu ette,
et me ei laseks sealt välja "konnasid", vaid räägiksime head enesele
ja ka teistele. Et me lihtsalt ei haaraks Jumala lubadustest,
vaid ka räägiksime neid häälega ja südamest enesele.
Tänan, Issand, et Sa kaitsed meid hirmude eest, mis toovad valesid sõnu
ja vaenlase plaanide eest ning ohjeldad meie keelt.
Õnnista ja kaitse meid, Issand! Jeesuse nimel. Aamen.
Kui oled saanud midagi ja tunned, et tahad toetada seda teletööd,
võid helistada TV7 annetustelefonil 900 1777 (kõne hind 7 eurot) Täname!
Võid ka toetada ekraanile tulevate Tv7 kontonumbrite kaudu.
Tänan veel kord tagasiside eest! Ole õnnistatud Jeesuse nimel. Aamen
Annetustelefon: 900 7777 (kõne 7 eurot) Swedbank 221048388411 SEB 10220109461019 Saaja: Taevas TV7
Tõlge: Meeli Martin